الشاغل والمشغول الشـــاغل هو المعشـــوق والعاشـــق هو المشغول والاتنين بالهم ح يروق لو مشيوا زي مانا ما هاقول حدّش مشغول البال؟ حدّش فيه عنده سؤال الكورال : ظلمني .. هجرني من غير سبب ودلوقتي عايز يصالحني قولي لي أعمل إيه ليلى مراد: وري لـــه إنك رميتيه من قلبك ولا تسألي فيه وقولي له إنك نسيتيه وانشغلي واعملي ناسياه نار قلبه تشعلل على طول والشاغل يصبح مشغول وإن شفتي دمعه بيقول: سامحيني روحي مسامحاه حدّش مشغول البال حدّش فيه عنده سؤال ؟ الكورال : la jalousie الغيرة يا أبله ، ح اموت من الغيـرة ليلى مراد: الغيرة وسواس في قلوب الناس بتخلي القلب تملي يطب لغة الإحساس في وتر حساس لها ألف دليل على معنى الحب الغيرة صرخة قلب حبيب يفضل يودي في شوق ويجيب خايف حبيبه يروح ويغيب والشوق يزيد النهار لهيب حدّش مشغول البال؟ حدّش فيه عنده سؤال ؟ الكورال : ما دام الحب بالشكل ده ، ما بلاش حب بقى؟ ليلى مراد: الحب كلمة من حرفين من غير ميعاد يقولوها إتنين مهما قاسينا منه كاس الهوى بيدور مالناش غنى عنه زى الهوا و النور فاهمين .. فاهمين واللي مش فاهم مين واحد وواحد يبقوا إتنين والحب كلمة من حرفين من حرفين ليستة اغانى ليلى مراد